Toyota Camry sveif óvart yfir fjölda bíla Camry-inn á flugi . Skjáskot Alla jafna fara áhættuatriði sem þessi fram í þeim tilgangi að búa til bíómyndir . Þá er búið að áhættumeta allt og setja ökumann í fimm punkta belti og setja veltibúr í bílinn . Ekkert svoleiðis var til staðar þegar þessi Toyota Camry sveif yfir kyrrstæða bíla á bílastæði í Flórída á dögunum . Camry-inn kom af hraðbraut 19 og sveif yfir bíla við Ford umboð . Ökumanninn svimaði og hann missti stjórn með þeim afleiðingum að hann fór út af og yfir grashól sem sendi hann í loft upp eins og sjá má á meðfylgjandi myndbandi . Camry-inn hafnaði að lokum á kyrrstæðum bílum . Flugferðinni lauk þar með . Sem betur fer slasaðist enginn við atvikið . Ökumanninum var eðlilega brugðið en atvikið varð vegna einhvers líkamlegs ástands sem ekki hefur verið skýrt nánar . Heildarvegalengdin sem Camry-inn sveif var um 42 metrar eða um sex metrum lengra en fyrsta flug Wright-bræðra árið 1903 . Ökumaður bílaleigubíls komst í hann krappan á Grandanum í Reykjavík skömmu fyrir klukkan 11 í dag .